INTERVIEW

# OPŠTA PITANJA:

1. **Čime se bavi Vaša firma ? Koje su djelatnosti ?**

Mi se bavimo uslužnom djelatnošću. Uglavnom, ono što mi fakturišemo su usluge. Mi smo servis za računare, koji naplaćuje usluge servisiranja, gdje čovjek ode na teren, i radi određene usluge.

1. **Koliko odjela ima Vaša firma?**

Imamo jedan odjel.

1. **Koje usluge svaki od tih odjela ima pojedinačno?**

Dakle jedan odjel, operater za vrsenje usuga servisiranja. To su, recimo, instalacija software-a, reinstaliranje Windows-a i tako to. Ta usluga se mjeri najčešće kao neki broj sati rada tog servisera, gdje mi imamo neke tarife, u zavisnosti od klijenta koji nam ponudi. Ali, recimo, možemo tarifirati uslugu ako nam on donese računar u našu kancelariju, tj. ne naplaćujemo izlazak na teren.

1. **Za koga je namjenjena aplikacija?**

Za operatere. To se sad radi u excelu. Znači imamo neki excel template, onda se on tu pogubi, ne zna šta je kome fakturisao.

1. **Zakonska regulativa je različita za RS i FbiH, pa shodno tome zanima nas u kojem dijelu mislite koristiti datu aplikaciju ?**

Za sad samo u FBiH.

1. **Vršite li ujedno i fizičku zamjenu ili popravku mašina?**

Pa eto, po zahtjevu, ukažemo klijentu šta treba da kupi. Onda mu mi zamjenimo, instaliramo, pripremimo, ali mi ne prodajemo računare niti kakve dijelove.

1. **Koliko zaposlenih je involvirano u sistemu fakturisanja?**

Jedan. Može nekad uletiti druga osoba, ali je najčešće to jedan čovjek.

1. **Želite li stavku uloženi radni sati imati unutar fakture ili želite da pravite fiksnu kalkulaciju sa materijalom koji je utrošen?**

Pa može i paušalno, gdje dođe čovjek, dogovorimo se, i ja mu kažem koliko. Znači, 200KM za ova tri računara, nije bitno koliko ću vremena ja potrošiti, a može biti i na sat, gdje čovjek izbroji koliko je sati potrošio na to i fakturiše po satu.

1. **Da li je period garancije isti za sve proizvode ili ce se za svaki proizvod navodit kao posebna stavka ?**

Pa nemamo mi neku garanciju zato što fakturišemo uslugu samu po sebi, ovaj, to je rad.

1. **Da li je Vaša firma obavezna da ima fiskalnu kasu ?**

Ne. Ne treba.

# FUNKCIONALOSTI:

1. **Da li je potrebno vršiti automatsko generisanje faktura?**

Ja hoću da napravim fakturu. Hoću da je odštampam. Ja moram imasti pisani trag koji ću dati klijentu kad završim posao, moram imati i svoju evidenciju.

1. **Da li Vam je potreban modul za pretragu ?**

Meni je da vidim koliko sam fakturisao, u tom i tom mjesecu. Koliko sam fakturisao određenom klijentu.

1. **Ako da, po kojim atributa želite da se pretraga može vršiti(npr. datum, id fakture, naziv firme) ?**

Pa eto, po tim stavkama, po datumu, nazivu firme...

1. **Da li treba postojati modul za sumarno izlistavanje periodičnih izvještaja?**

Pa eto, bilo bi zgodno.

1. **Da li treba postojati modul za izmjenu postojece fakture ?**

Pa nekad se ljudi žale, ali ja bi volio da znam zbog čega su se žalili, i žele da smanje fakturu. Ali, ja neću mjenjati postojeću, ja moram prijaviti PDV na nju i to. Znači, ja moram uraditi storno fakture, pa onda napraviti novu.

# KORISNICI:

1. **Ko su korisnici aplikacije ?**

Pa biće i šef. I šefa će zanimati, htjet će da vidi te izvještaje, koliko je fakturisano. To je njemu važnije da čita te podatke, a tamo će operater praviti fakture.

1. **Ko vrši unos/mjenjanje cijena pojedinih usluga?**

Operater to sve radi. Dobije nalog od šefa i to uradi.

1. **Da li je njima data mogućnost davanja popusta na pojedine usluge?**

Operater unosi podatke. Može unijeti rabat koliki hoce. Ali treba prvo provjeriti sa šefom usmeno.

1. **Da li oni imaju pristup sumarnim periodičnim izvještajima ?**

Samo prethodnim fakturama nekog klijenta. On nema izvjestaje sve ukupne finansijske.

1. **Da li treba vršiti generisanje i printanje tih izvještaja?**

Pa, bilo bi zgodno.

1. **Ko vrši pregled sumarnih periodičnih izvještaja?**

Šef.

1. **Postoji li razlika između pravnog i fizičkog lica kao klijenta? Da li će faktura uvijek imati isti fizički oblik?**

Hoće, mi nemamo mali printerčić, sve su fakture A4 formata. Bitno je ako je pravno lice, da ima zakonski potrebne podatke. A za fizičko lice nije bitno jer on dođe i plati u kešu.